న్యూఢిల్లీ: జమ్మూ కశ్మీర్లోని సరిహద్దు ప్రాంతాలను లక్ష్యంగా చేసుకుని పాకిస్తాన్ సైనిక మూకలు మరోసారి రెచ్చిపోయాయి. కాల్పుల విరమణ ఒప్పందాన్ని ఉల్లంఘిస్తూ పాక్ రేంజర్లు శనివారం తెల్లవారు జామున మోర్టార్ షెల్స్తో విరుచుకుపడ్డారు. దీంతో సరిహద్దు వద్ద పహారా కాస్తున్న ఇద్దరు జవాన్లు సహా మొత్తం ఏడుగురికి తీవ్ర గాయాలయ్యాయి. స్థానిక పోలీసు అధికారి ఒకరు మీడియాతో మాట్లాడుతూ... ‘‘ శుక్రవారం రాత్రి మొదలు శనివారం ఉదయం వరకు పాకిస్తాన్ రేంజర్లు కాల్పులకు తెగబడ్డారు. దీంతో ఆర్ఎస్ పురా, రామ్ఘర్ సెక్టార్లలో ఇద్దరు సైనికులతో పాటు మరో ఐదుగురికి తీవ్ర గాయాలయ్యాయి. దాదాపు అరడజనుకు పైగా సైనిక పోస్టులతో పాటు పౌరుల నివాసాలే లక్ష్యంగా పాకిస్తాన్ సైన్యం మోర్టార్లు, ఆటోమేటిక్స్, తేలికపాటి ఆయుధాలతో దాడులకు పాల్పడింది..’’ అని వెల్లడించారు.  రాత్రి 10 గంటల సమయంలో కాల్పులు మొదలయ్యాయనీ... వెంటనే అప్రమత్తమైన భారత సైన్యం పాక్ రేంజర్లపై అంతే స్థాయిలో ఎదురుకాల్పులు జరుపుతూ తిప్పికొట్టిందని పేర్కొన్నారు. జమ్మూ కశ్మీర్లోని అంతర్జాతీయ సరిహద్దు (ఐబీ), నియంత్రణ రేఖ (ఎల్వోసీ)ల పొడవునా పాకిస్తాన్ నిత్యం కాల్పుల విరమణ ఒప్పందాన్ని ఉల్లంఘిస్తుండడంతో.. వందలాది మంది సరిహద్దు గ్రామాల ప్రజలు ఇళ్లు వదిలి దూరంగా వెళ్లిపోతున్నారు.
newdhilly: jammoo kashmeerloni sarihaddu praantaalanu lakshyamgaa chesukuni pakistan sainika mookalu marosari rechipoyaayi. kaalpula viramana oppandaanni ullanghistuu pak renjarlu sanivaaram tellavaaru jaamuna mortar shelsto viruchukupaddaaru. deentho sarihaddu vadda pahara kaastunna iddaru javaanlu sahaa mottam eduguriki teevra gayalayyayayi. sthaanika polisu adhikari okaru meediatho maatlaadutuu... ‘‘ sukravaaram raatri modalu sanivaaram udayam varaku pakistan renjarlu kaalpulaku tegabaddaaru. deentho ars pura, ramghar sectarlalo iddaru sainikulato paatu maro aiduguriki teevra gayalayyayayi. daadaapu aradajanuku paiga sainika postulatho paatu pourula nivasale lakshyamgaa pakistan sainyam mortarlu, automatics, telikapati aayudhaalatho daadulaku paalpadindi..’’ ani velladinchaaru.  raatri 10 gantala samayamlo kaalpulu modalayyaayanii... ventane apramattamaina bhaarata sainyam pak renjarlapai anthe sthaayilo edurukaalpulu jaruputuu tippikottindani perkonnaru. jammoo kashmeerloni antarjaatiiya sarihaddu (iby), niyantrana rekha (elvosy)la podavuna pakistan nityam kaalpula viramana oppandaanni ullanghistundadamto.. vandalaadi mandi sarihaddu gramala prajalu illu vadili dooramgaa vellipotunnaru.